Vladimir Putin a semnat un decret privind aplicarea de sancțiuni economice de retorsiune față de Occident.
Președintele rus Vladimir Putin a semnat un decret privind sancțiuni economice de retorsiune ca răspuns la "acțiunile neprietenoase ale unor state străine și organizații internaționale". Potrivit decretului, Rusia va interzice exportul de produse și materii prime către persoanele și entitățile pe care le-a sancționat. Anunțul survine în contextul în care se așteaptă ca Europa să propună în această săptămână un al șaselea pachet de sancțiuni.
Președintele rus Vladimir Putin a semnat un decret privind sancțiuni economice de retorsiune ca răspuns la "acțiunile neprietenoase ale unor state străine și organizații internaționale", a anunțat marți Kremlinul, potrivit Reuters.Documentul nu oferă detalii cu privire la persoanele sau entitățile care ar putea fi afectate de aceste măsuri.Potrivit decretului, Rusia va interzice exportul de produse și materii prime către persoanele și entitățile pe care le-a sancționat.Decretul interzice, de asemenea, tranzacțiile cu persoane și companii străine afectate de sancțiunile de represalii ale Rusiei și permite contrapartidelor rusești să nu-și îndeplinească obligațiile față de acestea.Conform decretului, guvernul rus are la dispoziție zece zile pentru a întocmi liste cu persoanele și companiile străine care urmează să fie sancționate, precum și pentru a defini "criterii suplimentare" pentru o serie de tranzacții care ar putea face obiectul unor restricții.Anunțul survine în contextul în care se așteaptă ca Europa să propună în această săptămână un al șaselea pachet de sancțiuni, inclusiv un posibil embargou la cumpărarea de petrol rusesc.